இந்த இலைகளின் சாறு எடுத்து சமனெடை நல்லெண்ணெயோடு ஒரு பழகிய மட்பாண்டத்தில் சிறு தீயில் பதமாகக் காய்ச்சி வைத்துக்கொண்டு சொறி, சிரங்கிற்குத் தடவிவர விரைவில் ஆறும்...  ஆற்றலரியால்  உடற்கொதிப்பு, சிரங்கு, உஷ்ணபேதி,குன்மம் முதலியன குணமாகும்...இதன் இலை,காம்பை கியாழமிட்டு, அதைக்கொண்டு இரணங்களைக் கழுவிச் சுத்தம்செய்ய விரைவில் ஆறும்...கால் தோலா எடையிலான இதன் வித்தைப் பால்விட்டு அரைத்து உட்கொள்ள வயிற்று வலி, வயிற்றுப் பிடுங்கல் போம்... இதன் வேரை கியாழமிட்டுக் குடிக்க உடல் குளிர்ச்சியடையும்... குண்டுச்சம்பா அரிசி சாதத்தினால் அக்கினிமந்தம், கொடிய கரப்பான் நோய்கள் உண்டாகும்...தாக நோய் தீரும்... குறுஞ்சம்பா அரிசி உணவால் பித்தம்,கரப்பான், சுக்கிலத்தாது ஆகியவை அதிகரிக்கும்...உடம்பில் குத்துகின்ற வாத நோய் நீங்கும்... குன்றிமணிச்சம்பா அரிசி உணவால் உடற்பலமும், சுக்கிலத்தாதுவும் விருத்தியாகும்...அற்பவாத நோய் போன்ற சிற்சில வியாதிகள் குணமாகும்... கைவரைச்சம்பா அரிசி உணவால் உடலுக்கு மிகுந்த வன்மையும், சுக்கில தம்பனமும், சுகமும் உண்டாகும்...ஆனால் சற்றே பித்தம் அதிகரிக்கச்செய்யும்...